CELEX: 32020D1104(01)
Language: el
Date: 2020-10-30 00:00:00
Title: Αποφαση του Συμβουλιου της 30ής Οκτωβρίου 2020 για την έγκριση της θέσης του Συμβουλίου σχετικά με το σχέδιο διορθωτικού προϋπολογισμού αριθ. 9 της Ευρωπαϊκής Ένωσης για το οικονομικό έτος 2020 2020/C 372 I/01

4.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  CI 372/1
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 30ής Οκτωβρίου 2020
         για την έγκριση της θέσης του Συμβουλίου σχετικά με το σχέδιο διορθωτικού προϋπολογισμού αριθ. 9 της Ευρωπαϊκής Ένωσης για το οικονομικό έτος 2020
         (2020/C 372 I/01)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
         Έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (1), και ιδίως το άρθρο 44,
         Εκτιμώντας τα ακόλουθα:
         
                     —
                  
                  
                     Ο προϋπολογισμός της Ένωσης για το οικονομικό έτος 2020 εγκρίθηκε οριστικά στις 27 Νοεμβρίου 2019 (2)·
                  
               
                     —
                  
                  
                     στις 9 Οκτωβρίου 2020, η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 9 του γενικού προϋπολογισμού για το οικονομικό έτος 2020·
                  
               
                     —
                  
                  
                     είναι σημαντικό να καταστεί δυνατή η ταχεία έγκριση του σχεδίου διορθωτικού προϋπολογισμού αριθ. 9/2020, λαμβάνοντας επίσης υπόψη την κατάσταση λόγω της πανδημίας COVID-19, η οποία ήδη ασκεί αυξημένη πίεση στα οικονομικά των εν λόγω κρατών μελών, για την παροχή συνδρομής από το Ταμείο Αλληλεγγύης της Ευρωπαϊκής Ένωσης στα ενδιαφερόμενα κράτη μέλη, τα οποία πλήττονται από φυσικές καταστροφές ή από μείζονα κατάσταση έκτακτης ανάγκης στον τομέα της δημόσιας υγείας λόγω της πανδημίας COVID-19. Επομένως, δικαιολογείται να συντομευθεί, σύμφωνα με το άρθρο 3 παράγραφος 3 του εσωτερικού κανονισμού του Συμβουλίου, η προθεσμία των οκτώ εβδομάδων για την ενημέρωση των εθνικών κοινοβουλίων που ορίζεται στο άρθρο 4 του πρωτοκόλλου αριθ. 1.
                  
               ΑΠΟΦΑΣΙΖΕΙ:
         
            Άρθρο μόνο
            Η θέση του Συμβουλίου επί του σχεδίου διορθωτικού προϋπολογισμού αριθ. 9 της Ευρωπαϊκής Ένωσης για το οικονομικό έτος 2020 εγκρίνεται στις 30 Οκτωβρίου 2020.
            Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/.
         
         
            Βρυξέλλες, 30 Οκτωβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 193, 30.7.2018, σ. 1.
         
            (2)  ΕΕ L 57, 27.2.2020, σ. 1.